gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7680, del 17-12-2015 (2015/9968)

Decret de 16 de novembre de 2015, del president, pel qual es publica la delegació de la recaptació executiva dels ajuntaments de Beniarrés i Ibi en Suma Gestió Tributària.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7680

Data del DOGV
:   17-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9968


Data del document
:   16-11-2015

Organisme emissor
:   Diputacio d'Alacant. Suma. Gestio Tributària

Tipus de document
:   Decret

Decret de 16 de novembre de 2015, del president, pel qual es publica la delegació de la recaptació executiva dels ajuntaments de Beniarrés i Ibi en Suma Gestió Tributària. [2015/9968]  
En compliment del que disposa l'article 7 del Reial Decret Legislatiu 2/2004, de 5 de març, pel qual s??aprova el Text Refós de la Llei reguladora de les hisendes locals, es publica l'acceptació, mitjançant decret del president de la Diputació Provincial, de data 16 de novembre de 2015, de la delegació efectuada pels plens dels ajuntaments de Beniarrés, en la sessió de data 30 de setembre de 2015, i d'Ibi, en la sessió de data 23 d'octubre de 2015, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial, de data 21 de desembre de 1989, (BOP 46, 24.02.1990 i DOCV 1261, 09.03.1990), en les matèries que a continuació s'assenyalen:  
  
  
Recaptació en període executiu dels deutes per liquidacions d'ingrés directe, així com les autoliquidacions dels ajuntaments següents:  
  
Beniarrés i Ibi  
- Tots els tributs i la resta d'ingressos de dret públic.  
  
La delegació realitzada en favor de la Diputació Provincial pel municipi de Beniarrés entrarà en vigor el dia que es publique en el Butlletí Oficial de la Província d??Alacant i estarà vigent fins al dia 31 de desembre de 2019, i la del municipi d'Ibi entrarà en vigor el dia que es publique en el Butlletí Oficial de la Província d??Alacant i estarà vigent fins al dia 31 de desembre de 2016; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 16 de novembre de 2015.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 7580, del 28-07-2015 (2015/6788)

Resolució de 21 de juliol de 2015, de la directora general de Cultura i Patrimoni, per la qual se sotmet al tràmit d'informació pública el projecte d'orde de la Conselleria d'Educació, Investigació, Cultura i Esport per la qual es convoquen ajudes destinades a la dinamització de museus, col·leccions museogràfiques permanents reconeguts i béns mobles de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7580

Data del DOGV
:   28-07-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/6788


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 21 de juliol de 2015, de la directora general de Cultura i Patrimoni, per la qual se sotmet al tràmit d'informació pública el projecte d'orde de la Conselleria d'Educació, Investigació, Cultura i Esport per la qual es convoquen ajudes destinades a la dinamització de museus, col·leccions museogràfiques permanents reconeguts i béns mobles de la Comunitat Valenciana. [2015/6788]  
D'acord amb el que establix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 17, apartat 1, lletra s, del Decret 140/2014, de 5 de setembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, resolc:  
Sotmetre el projecte d'orde de la Conselleria d'Educació, Investigació, Cultura i Esport, per la qual es convoquen ajudes destinades a la dinamització de museus, col·leccions museogràfiques permanents reconeguts i béns mobles de la Comunitat Valenciana a tràmit d'informació pública.  
El termini per a la presentació d'observacions serà de 15 dies a comptar de l'endemà de la publicació del present acord en el Diari Oficial de la Comunitat Valenciana.  
Llocs d'exposició:  
Adreça d'internet: http://www.cece.gva.es/default\_cult.asp.  
Seu de la Direcció General de Cultura i Patrimoni, avinguda de la Constitució, número 284, 46382 València.  
  
València, 21 de juliol de 2015.- La directora general de Cultura i Patrimoni: Carmen Amoraga Toledo.
Diari Oficial de la Generalitat Valenciana


Sumari del DOGV 7514, del 28-04-2015 (2015/3616)

Notificació de la sentència dictada en el procediment ordinari número 241/2011.
-------------------------------------------------------------------------------

### Dades del document

Número de DOGV
:   7514

Data del DOGV
:   28-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3616


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el procediment ordinari número 241/2011. [2015/3616]  
En este procediment ordinari número 241/2011, seguit a instàncies d'Anuntis Segundamano España, SL, contra Joaquín Victòria Cruz i Isabel Mercedes Santana Guillart, s'ha dictat la sentència literal següent:  
  
  
«Dispositiva  
Estime la demanda presentada per Anuntis Segundamano España, SL, contra Joaquín Victòria Cruz i Isabel Mercedes Santana Guillat, i condemne els demandats a pagar solidàriament a l'actora la quantitat de 6.029,66 euros, més els interessos legals des de la interposició de la demanda.  
Les costes s'imposen al demandat.  
Notifiqueu esta resolució a les parts i al demandat rebel personalment en la forma prevista en l'article 161 de la Llei d'Enjudiciament Civil, i per mitjà d'edicte en el Diari Oficial de la Comunitat Valenciana o en el Boletín Oficial del Estado, si està en parador desconegut, de conformitat amb l'article 497 de la Llei d'Enjudiciament Civil. Feu-los saber que contra esta sentència pot interposar-se un recurs d'apel·lació davant d'este jutjat dins del termini de 20 dies comptadors des de l'endemà de la notificació. L'apel·lant, en la interposició del recurs, ha d'exposar les al·legacions en què es base la impugnació, citar la resolució contra la qual s'apel·la i les decisions que s'impugnen, de conformitat amb el que preveuen els articles 458 i següents de la Llei d'Enjudiciament Civil. Este recurs el coneixerà l'Audiència Provincial d'Alacant.  
  
Per a l'apel·lació caldrà depositar prèviament la quantitat de 50 euros, que haurà d'ingressar en el compte de depòsits i consignacions d'este jutjat obert en el Grupo Banesto, consignant-la com a codi ?02- i, com a concepte, ?pagament recurs d'apel·lació?. Sense això no s'admetrà el recurs (art. 451 i 452 LEC i DA 15a LOPJ, afegida per la EL 1/2009, de 3 de novembre).  
És la meua sentència, que pronuncie, mane i firme.  
Publicitat. A esta sentència se li va donar la publicitat permesa per les lleis. En done fe».  
  
Els demandats, Joaquín Victòria Cruz i Isabel Mercedes Santana Guillart, estan en parador desconegut. Per això s'expedix este edicte a fi que els valga de notificació en forma.  
  
Alacant, 13 de gener de 2015.- La secretària judicial: Cristina Cifo González.
Diari Oficial de la Generalitat Valenciana


Sumari del DOGV 7446, del 20-01-2015 (2015/241)

Convocatòria per a la provisió en propietat d'una plaça d'administratiu pel sistema de concurs oposició mitjançant promoció interna.
------------------------------------------------------------------------------------------------------------------------------------

### Dades del document

Número de DOGV
:   7446

Data del DOGV
:   20-01-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/241


Data del document
:   14-01-2015

Organisme emissor
:   Ajuntament d'Aigües

Tipus de document
:   Anunci

Descriptors 

:   * Aigües
    * concurs administratiu

Convocatòria per a la provisió en propietat d'una plaça d'administratiu pel sistema de concurs oposició mitjançant promoció interna. [2015/241]  
En el Butlletí Oficial de la Província d'Alacant número 5, de data 9 de gener de 2015, s'han publicat les bases que han de regir la convocatòria per a la provisió en propietat d'una plaça d'administratiu pel sistema de concurs oposició per mitjà de promoció interna.  
Esta plaça està inclosa en l'escala d'administració general, subescala administrativa, dotada pressupostàriament amb les retribucions corresponents al subgrup de classificació C1, de l'article 76 de la Llei 7/2007, de 12 d'abril, de l'Estatut Bàsic de l'Empleat Públic, i article 24 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
El termini de presentació d'instàncies serà de 20 dies naturals comptador des de l'endemà de la publicació de l'anunci extracte de la convocatòria en el Boletín Oficial del Estado.  
Les persones interessades tindran a la seua disposició el model d'instància en el registre de l'Ajuntament i en la pàgina web municipal ?www.aigues.es?.  
Els successius anuncis relacionats amb esta convocatòria es publicaran únicament en el Butlletí Oficial de la Província d'Alacant, en el tauler d'edictes municipal i en la pàgina web municipal ?www.aigues.es?.  
  
  
Aigües, 14 de gener de 2015.- L'alcaldessa presidenta: Mariluz Iborra Soria.
Diari Oficial de la Generalitat Valenciana


Sumari del DOGV 7461, del 09-02-2015 (2015/978)

Notificació i citació a les persones interessades en el procediment abreujat número 25/2015 del Jutjat Contenciós Administratiu número 7 de València.
-----------------------------------------------------------------------------------------------------------------------------------------------------

### Dades del document

Número de DOGV
:   7461

Data del DOGV
:   09-02-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/978


Data del document
:   03-02-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Descriptors 

:   * Conselleria d'Economia, Indústria, Turisme i Ocupació

Notificació i citació a les persones interessades en el procediment abreujat número 25/2015 del Jutjat Contenciós Administratiu número 7 de València. [2015/978]  
Per acord dictat per el Jutjat Contenciós Administratiu número 7 de València, en el recurs de referència com a procediment abreujat número 000025/2015, interposat per Javier Pascual Moliner, Carlos Aparisi Muñoz, Manuel Alepuz Giménez, Vicente Gómez García, Ignacio Lull Martí i Pedro Borrega Fraile, contra la Resolució de 4 de novembre de 2014, de la Subsecretaria de la Conselleria d'Economia, Indústria, Turisme i Ocupació, per la qual es desestima la reclamació administrativa presentada pels demandants amb data 31 de juliol de 2014, en matèria de funcions dels llocs que exercixen, i de conformitat amb el que establixen els articles 48 i 49 de la Llei 29/1998, de 13 de juliol, reguladora de la jurisdicció contenciosa administrativa, es procedix a notificar a aquells que pogueren estar afectats per la interposició del recurs contenciós administratiu de referència i citar-los perquè puguen personar-se en les actuacions en el termini de nou dies, si convé al seu dret, com a demandats, i se'ls fa saber que hauran de comparéixer degudament representats en la forma establida en l'article 23.2 de la Llei de la Jurisdicció Contenciosa Administrativa.  
  
  
València, 3 de febrer de 2015.- La subsecretària: Sonia Morales Ariza.
Diari Oficial de la Generalitat Valenciana


Sumari del DOGV 7541, del 05-06-2015 (2015/4981)

Notificació de la sentència dictada en el procediment de divorci contenciós número 667/2012.
--------------------------------------------------------------------------------------------

### Dades del document

Número de DOGV
:   7541

Data del DOGV
:   05-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4981


Organisme emissor
:   Jutjat de Primera Instància i Instrucció Número 3 de Carlet

Tipus de document
:   Edicte

Notificació de la sentència dictada en el procediment de divorci contenciós número 667/2012. [2015/4981]  
De: Juan Antonio Gutiérrez Mateos.  
Procuradora: Vicenta Navarro Simó.  
Contra: Susana Alves de Freitas.  
En el present procediment de divorci contenciós 667/2012, seguit a instàncies de Juan Antonio Gutiérrez Mateos contra Susana Alves de Freitas, s'ha dictat la sentència que, literalment, és com seguix:  
  
«Estime íntegrament la demanda de divorci formulada per Vicenta Navarro Simó, procuradora dels tribunals, en nom i representació de Juan Antonio Gutiérrez Mateos, contra Susana Alves de Freitas, en rebel·lia, i declare dissolt per divorci el matrimoni dels dits cònjuges, i, en conseqüència, queda dissolt el règim economicomatrimonial.  
  
No s'hi fa una condemna expressa en costes  
Una vegada siga ferma esta sentència, comuniqueu-la al Registre Civil on conste inscrit el matrimoni.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn)».  
  
I atés que la demandada, Susana Alves de Freitas, es troba en parador desconegut, s'expedix el present edicte perquè li valga de notificació en la forma deguda.  
  
Carlet, 17 d'abril de 2015.- La secretària judicial: M. Amparo Pérez Conesa.
Diari Oficial de la Generalitat Valenciana


Sumari del DOGV 7634, del 13-10-2015 (2015/8108)

Notificació de la sentència dictada en el judici verbal número 58/2015.
-----------------------------------------------------------------------

### Dades del document

Número de DOGV
:   7634

Data del DOGV
:   13-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8108


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el judici verbal número 58/2015. [2015/8108]  
De: Comunitat de Propietaris de l'Edificio Ibiza II.  
Procurador: Carlos Beltrán Soler.  
Contra: María Luz Larxe Ruiz i /o herència jacent i hereus.  
En aquest procediment de juí verbal número 58/2015, seguit a instàncies de la Comunitat de Propietaris de l'Edificio Ibiza II contra María Luz Larxe Ruiz i /o herència jacent i hereus, s'ha dictat sentència, l'encapçalament i la part dispositiva de la qual són del tenor literal següent:  
  
  
«Sentència número 94/2015  
Sueca, 14 de juliol de 2015.  
José Luis Mendoza Gastearena, magistrat d'aquest Jutjat de Primera Instància número 4 de Sueca i partit judicial, he vist les presents actuacions de juí verbal número 58/2015, tramitades davant aquest jutjat a instàncies de la Comunitat de Propietaris de l'Edificio Ibiza II, del carrer Sant Jaume II, 12-14, habitatge A-8 de Tavernes de la Valldigna, representat pel procurador dels tribunals Carlos Beltrán i assistit del lletrat Pablo Urrutia, contra els hereus de María Luz Larxe Ruiz, declarats en rebel·lia.  
Dispositiva  
Estime íntegrament la demanda formulada pel procurador Carlos Beltrán en nom i representació de Comunitat de Propietaris de l'Edificio Ibiza II de Tavernes de la Valldigna, condemne els hereus de María Luz Larxe Ruiz a pagar la quantitat de quatre mil cent euros (4.100 euros) que se'ls reclama, amb els interessos legals des de la data de la interposició de la demanda, així com al pagament de les constes produïdes en la instància.  
Notifiqueu la present resolució a les parts i feu-los saber que en contra, i d'acord amb el que preveu l'article 455 de la Llei d'Enjudiciament Civil, es pot interposar recurs d'apel·lació davant aquest jutjat i per a la resolució davant l'Audiència Provincial, en el termini dels 20 dies següents a la notificació de la present resolució.  
Aquesta és la meua sentència, de la qual cal deixar un testimoniatge en les actuacions, que, jutjant definitivament en primera instància, pronuncie, mane i firme».  
  
I atès que la demandada, María Luz Larxe Ruiz i /o herència jacent i hereus, es troben en parador ignorat, expedisc aquest edicte a fi que els valga de notificació de forma deguda.  
  
Sueca, 29 de juliol de 2015.- El secretari judicial: Antonio Márquez Soler.
Diari Oficial de la Generalitat Valenciana


Sumari del DOGV 7667, del 27-11-2015 (2015/9457)

Informació pública de la modificació dels Estatuts de la federació sindical denominada Sindicat de Treballadores i Treballadors de l'Ensenyament del País Valencià-Intersindical Valenciana (STEPV-Iv).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7667

Data del DOGV
:   27-11-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/9457


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la modificació dels Estatuts de la federació sindical denominada Sindicat de Treballadores i Treballadors de l'Ensenyament del País Valencià-Intersindical Valenciana (STEPV-Iv). [2015/9457]  
En compliment del que disposa la normativa legal vigent sobre depòsit d'estatuts d'organitzacions empresarials i sindicals, i als efectes previstos en aquesta, es fa públic que han sigut depositat en aquesta oficina, adscrita a la Direcció General de Treball i Benestar Laboral, el nou text dels Estatuts de l'entitat denominada Sindicat de Treballadores i Treballadors de l'Ensenyament del País Valencià-Intersindical Valenciana (STEPV-Iv).  
La modificació consisteix en la rectificació del punt 2 de l'article 27, sobre la integració de l'òrgan denominat Consell Nacional. La certificació de l'acord consta firmada per la secretària de les sessions del XIIé Congrés, Carmen Beltrán Álvarez, i pel president, Juan Salvador Vidal.  
  
València, 5 de novembre de 2015.- L'encarregada de l'Oficina de Depòsit d'Estatuts d'Organitzacions Empresarials i Sindicals: M.ª Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 7441, del 13-01-2015 (2015/130)

Rectificació dels plecs de prescripcions tècniques i clàusules administratives particulars de la licitació número 68/2014. Servici d'ajuda a domicili.
------------------------------------------------------------------------------------------------------------------------------------------------------

### Dades del document

Número de DOGV
:   7441

Data del DOGV
:   13-01-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/130


Data del document
:   09-01-2015

Organisme emissor
:   Ajuntament de Sagunt

Tipus de document
:   Anunci

Anàlisi jurídica

 Descriptors 

:   * Sagunt
    * contracte de serveis

Rectificació dels plecs de prescripcions tècniques i clàusules administratives particulars de la licitació número 68/2014. Servici d'ajuda a domicili. [2015/130]  
Publicat un anunci de licitació en el Diari Oficial de la Comunitat Valenciana núm. 7431, de data 26 de desembre de 2014, relatiu al contracte de servicis d'ajuda a domicili; la Junta de Govern Local, en sessió celebrada el dia 9 de gener de 2015, va acordar, entre altres, aprovar la rectificació dels plecs de prescripcions tècniques i clàusules administratives particulars del contracte de servicis esmentat, a l'haver-se detectat errors en relació amb els criteris de valoració de les ofertes, i procedir a l'ampliació del termini de licitació de 15 dies naturals, comptats a partir de l'endemà de la publicació del present anunci en el Diari Oficial de la Comunitat Valenciana.  
  
Sagunt, 9 de gener de 2015.- L'alcalde-president: Sergio R. Muniesa Franco.
Diari Oficial de la Generalitat Valenciana


Sumari del DOGV 7517, del 04-05-2015 (2015/3826)

Convocatòria per a la provisió, pel sistema de concurs oposició, de 28 places de tècnic auxiliar sanitari, torn de promoció interna.
------------------------------------------------------------------------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/3826


Data del document
:   14-04-2015

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Convocatòria per a la provisió, pel sistema de concurs oposició, de 28 places de tècnic auxiliar sanitari, torn de promoció interna. [2015/3826]  
En el Butlletí Oficial de la Província d'Alacant número 70, de data 13 d'abril de 2015, es publiquen les bases íntegres de les proves selectives, aprovades i convocades per Acord de la Junta de Govern, adoptat en sessió ordinària celebrada el 26 de març de 2015 €dictat en virtut de les competències delegades per la presidència pel Decret número 1525, de 20 de juliol de 2011?, per a cobrir, pel procediment de concurs oposició, 28 places de tècnic auxiliar sanitari, per promoció interna, vacants en la plantilla d'aquesta Diputació Provincial, dins de les places reservades a funcionaris de carrera, i incloses en l'oferta d'ocupació pública de l'any 2014.  
Aquestes places estan incloses en l'escala d'administració especial, subescala de serveis especials, dotades amb els emoluments corresponents al subgrup de classificació C1, de l'article 76 de la Llei 7/2007, de 12 d'abril, de l'Estatut Bàsic de l'Empleat Públic, i l'article 24 de la Llei 10/2010, de 9 de juliol, de la Generalitat, d'ordenació i gestió de la funció pública valenciana; i la resta dels que corresponguen de conformitat amb la normativa vigent.  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest butlletí es publicarà, així mateix, la data, l'hora i el lloc en què es reunirà la comissió tècnica de valoració a l'efecte de la realització del primer exercici de la fase d'oposició.  
El termini de presentació d'instàncies és de 20 dies naturals, a comptar de l'endemà del dia de la publicació de l'anunci extracte en el Boletín Oficial del Estado.  
La qual cosa es publica en aquest diari oficial per al general coneixement i el dels interessats.  
  
Alacant, 14 d'abril de 2015.- La vicepresidenta primera i diputada de l'Àrea de Recursos Humans i Règim Interior: Adelaida Pedrosa Roldán. La secretària general: Amparo Koninckx Frasquet.